Gw mau tau Pelakon pembantu dari Itaewon Class (drama Korea Selatan). Jelasin dalam bahasa melayu

Kim Dong-hee sebagai Jang Geun-soo

anak kedua dan merupakan anak luar nikah CEO Jang; rakan sekelas Yi-seo dan pekerja di DanBam. Geun-soo sentiasa dibuli oleh abangnya Geun-won dan tidak pernah merasai kasih sayang dari kedua ibu bapanya. Setelah dirinya mencapai umur 17 tahun, dia telah meninggalkan keluarga Jang dan hidup berdikari sejak dari itu. Selepas tidak sengaja menyusahkan restoran DanBam, dia mengambil keputusan untuk bekerja dengan Sae-ro-yi, yang dia anggap sebagai orang dewasa sebenar. Dia menyimpan perasaan terhadap Yi-seo. Namun, selepas meninggalkan DanBam, dia memilih untuk bekerja di syarikat bapanya untuk menjadi pewaris Kumpulan Jangga. Pada tahun 2020. dia menjadi pengarah Kumpulan Jangga.

Ryu Kyung-soo sebagai Choi Seung-kwon

pekerja di DanBam. Seung-kwon merupakan rakan sebilik Sae-ro-yi semasa di penjara.

mempercayai bahawa dia tidak boleh berubah selepas keluar dari enjara, dia menjadi gengster di bawah seorang ketua gengster sebaik sahaja dia dibebaskan. Tujuh tahun kemudia, dia terserempak dengan Sae-ro-yi, yang amat terkejut bahawa Sae-ro-yi telah membuka sebuah bar di Itaewon. Kerana sangat menghormati Sae-ro-yi dan prinsip dia yang mahu menjadi lebih baik, Seung-kwon telah berhenti dari menjadi gengster dan mula bekerja di DanBam. Pada tahun 2020, dia telah menjadi salah seorang pengarah dalam syarikat Sae-ro-yi bernama Kumpulan IC.

Lee Joo-young sebagai Ma Hyeon-yi

tukang masak di DanBam. Hyun-yi pertama kali berjumpa Sae-ro-yi di sebuah kilang di mana keduanya pernah bekerja, beberapa tahun sebelum permulaan DanBam.

Dia telah diambil bekerja sebagai tukang masak untuk DanBam apabila Sae-ro-yi menyukai masakan yang Hyun-yi masakkan untuk Sae-ro-yi pada suatu waktu dahulu. Hyun-yi adalah seorang transgender woman dan telah menyimpan wang untuk pembedahan pertukaran jantina. Hanya pada pengakhiran drama ini, pendedahan tentang status jantina Hyun-yi terbongkar dan dia telah dianggap sebagai lelaki sejak dari awal drama.

Chris Lyon sebagai Kim To-ni

seorang pekerja separuh masa yang mempunyai keturunan Guinea-Korea Selatan. Walaupun dia tidak boleh bertutur dan memahami Bahasa Inggeris, To-ni fasih dalam Bahasa Korea kerana bapanya yang berketurunan Korea Selatan dan telah setahun menjadi residen di Korea Selatan serta Bahasa Perancis, bahasa yang dia tutur di Guinea. Namun, selepas beberapa lama dia telah belajar dan boleh bercakap Bahasa Inggeris yang memuaskan.